text: 耶律延寧墓誌是已知最古老的契丹語銘文，也是已知最古老的蒙古語系的主要書面文字。該碑文是986年以契丹大字寫就的蒙古語系契丹語碑文。其篇幅相當長，志石方形，有蓋錄頂素面。上右部刻契丹大字19列271字；下部刻漢字24列511字，兩者不對譯。1964年出土於遼寧省朝陽縣西五家公社柏樹溝村柏木山的耶律延寧墓，:201–202現藏於遼寧省博物館。碑文右上角契丹文部分第13列出現的契丹語詞彙“jau”是最早被破譯的詞彙之一。墓誌漢字部分.首題：大契丹國故保義奉節功臣，羽厥裡節度使，特進檢校太尉，同政事門下平章事，上柱國，漆水縣開國伯，食邑七百戶耶律墓誌銘並序。正文：公諱延寧，其先祖已來是皇親。曾祖諱臬離骨，祖諱■午不，考諱薩割，併名已勇聞。慶由善積，□祚將至，英賢誕生，即薩割太師令公第二子也。以命世之才，開基之運，景宗皇帝念是忠臣之子，致於近侍。始授保義功臣，祟祿大夫，檢校太保，行左金吾衛大將軍，兼御史大夫，上柱國，漆水縣開國子，食邑五百戶。公盡忠盡節，竭力竭身。景宗皇帝臥朝之日，願隨從死。今上皇帝念此忠赤，特寵章臨，超授保義奉節功臣，羽厥裡節度使，特進檢校太尉，同政事門下平章事，上柱國，漆水縣開國伯，食邑七百戶。公威極北之壃境，押泹捩之失圍。聞見歸降，例皆森聳。妖訿掃盡，蕩滅兇頑。路不拾遺，安人得眾。天之道滿，壽盡者然。以統和三年十一月十八日，葬於白崖山中之禮也。夫人頻畢令公大女，坤儀德備，令淑傳芳。從夫榮而赴任獨歸，苦痛至切。覩靈悵前，簫踈冷落，血淚交流。男和哥，寺奴，賽保，捏骨裡，超群書算，武射猿猱。女善哥，演■已，霸哥，迥稟慈柔，芳年點惠。公唐唐相■，狀若神姿，何有非常之福，而無壽永之貞歟？今會葬連崗，即扃幽室。或慮寒來暑往，坐遷年世之期；雨灌霜封，莫識平生之事。謹為銘曰：誕生令德，威鎮北方。輔弼聖朝，出入將相。福兮已過，禍兮遄逼。卜連崗兮安此宅，為來世之所識。參考.資料.
metadata.dataset: erhwenkuo/wikipedia-zhtw
metadata.title: 耶律延寧墓誌
metadata.url: https://zh.wikipedia.org/wiki?curid=8049025